Na temelju čl. 6. Zakona o zakupu i kupoprodaji poslovnog prostora (NN 125/11, 64/15, 112/18, 123/24), Odluke o davanju u zakup dijela nekretnine (KLASA: 372-02/25-01/01, URBROJ: 2182-1-55-01-25-1 od 12. svibnja 2025. godine i Suglasnosti Grada Šibenika (KLASA: 372-01/22-01/45, URBROJ: 2182/01-07/1-22-2 od 06. lipnja 2022. godine zapovjednik Javne vatrogasne postrojbe grada Šibenika, dana 19. svibnja 2025. godine, raspisuje

**J A V N I N A T J E Č A J**

**za**

**davanje u zakup dijela nekretnine površine 50 m2** **za postavljanje elektroničke komunikacijske infrastrukture i druge povezane opreme**

**1.** Javna vatrogasna postrojba grada Šibenika daje u zakup putem javnog natječaja dio nekretnine površine 50 m2 koji je vlasništvu Grada Šibenika, upisane u zemljišne knjige Općinskog suda u Šibeniku, čest.br. 5150, zk.ul 7294, KO Šibenik, u naravi zgrada vatrogasnog doma u posjedu Javne vatrogasne postrojbe grada Šibenika, na adresi Put groblja 2, za smještaj elektroničke komunikacijske infrastrukture i druge povezane opreme, na razdoblje od 3 (tri) godine.

Početna mjesečna zakupnina iznosi 15,26 EUR/m2 (petnaest eura dvadeset šest centi). U početnu cijenu mjesečne zakupnine nije uračunat PDV.

Ponuđeni iznos mjesečne zakupnine ne može biti manji od navedenog iznosa početne mjesečne zakupnine. Zakupnina se plaća unaprijed, najkasnije do svakog desetog u mjesecu za tekući mjesec, po ispostavljenoj fakturi.

U slučaju kašnjenja s uplatom obračunava se zakonska zatezna kamata.

**2.** Pravo na sudjelovanje imaju sve pravne i fizičke osobe, koje su u mogućnosti ishoditi dokaze o sposobnosti iz točke 6. ovog Natječaja.

**3.** Dio nekretnine daje se u zakup najpovoljnijem ponuditelju koji ponudi najvišu vrijednost zakupnine. Ponuđeni neto iznos mjesečne zakupnine uvećava se za iznos PDV-a.

**4.** Ponude predane u Javnu vatrogasnu postrojbu grada Šibenika nakon isteka roka za podnošenje ponuda ili poslane poštom, a zaprimljene nakon isteka roka za podnošenje ponuda, smatrat će se zakašnjelim ponudama i neće se uzimati u razmatranje nego će biti vraćene Ponuditelju. Nepotpune ponude koje ne sadrže dokumentaciju i podatke sukladne ovom natječaju i uvjetne ponude neće se razmatrati.

**5.** Pravo prednosti na sklapanje ugovora o zakupu poslovnoga prostora imaju osobe određene Zakonom o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23) ako se te osobe u svojoj prijavi na natječaj za navedeni prostor pozovu na to pravo, ako ispunjavaju uvjete iz natječaja i prihvate najviši ponuđeni iznos zakupnine.

**6.** Pisana ponuda za sudjelovanje u javnom natječaju treba sadržavati:

* popunjen Troškovnik po svim pozicijama i ukupnu cijenu zakupnine iskazanu bez i s PDV-om (Obrazac 1. Troškovnika: Ponuda za smještaj elektroničke komunikacijske infrastrukture i druge povezane opreme nalazi se u privitku u formi zasebnog lista za popunjavanje), isti mora biti potpisan od strane ovlaštene osobe,
* presliku osobne iskaznice za fizičke osobe, presliku rješenja o upisu u sudski registar sa svim prilozima za pravne osobe, odnosno obrtnice za fizičke osobe – obrtnike ili rješenje o registraciji udruge građana,
* potvrdu Porezne uprave da ponuditelj nema dospjelih nepodmirenih obveza prema državnom proračunu i jedinicama lokalne i područne (regionalne) samouprave, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja, ne starija od mjesec dana računajući od dana objave natječaja,
* potvrdu o pravu prvenstva na sklapanje ugovora o zakupu dijela nekretnine sukladno Zakonu o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23),

**7.** Ponuda treba biti dostavljena najkasnije na dan 27. svibnja 2025. godine u 13,00 sati, neposredno ili putem pošte u zatvorenoj omotnici, na adresu:

**Javna vatrogasna postrojba grada Šibenika**

**Put groblja 2, Šibenik - 22000**

**s naznakom: „*Natječaj za zakup dijela nekretnine“ -* NE OTVARAJ**

**8.** Otvaranje ponuda će se održati u prostorijama Javne vatrogasne postrojbe grada Šibenika, Put groblja 2, Šibenik, dana 28. svibnja 2025. godine u 09:00 sati. Otvaranje ponuda nije javno. Ako dva ili više ponuditelja ponude isti najviši iznos mjesečne zakupnine, Povjerenstvo za davanje u zakup dijela nekretnine pozvati će natjecatelje da u roku od tri (3) dana ponude u zatvorenoj omotnici novi iznos.

**9.** Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine.

S najpovoljnijim ponuditeljem zaključit će se Ugovor o zakupu poslovnog prostora na rok od tri (3) godine uz mogućnost obostranog raskida ugovora. Trošak solemnizacije Ugovora o zakupu poslovnog prostora snosi zakupnik.

Ugovor o zakupu poslovnog prostora će se zaključiti s najpovoljnijem ponuditeljem u roku od osam (8) dana od dana donošenja Odluke o odabiru najpovoljnijeg ponuditelja.

**10.** Ponuditelji imaju pravo prigovora na odluku o odabiru. Prigovor se podnosi u roku od 3 (tri) dana od dana dostave odluke o odabiru pisanim putem Vatrogasnom vijeću Javne vatrogasne postrojbe grada Šibenika.

**11.** Rok za podnošenje ponuda je 27. svibnja 2025. godine u 13,00 sati.

Rok za odluku o odabiru najpovoljnijeg ponuditelja je osam (8) dana od dana otvaranja ponuda.

O ishodu natječaja ponuditelji će biti obavješteni putem internetske stranice Javne vatrogasne postrojbe grada Šibenika, [www.jvp-sibenik.hr](http://www.jvp-sibenik.hr).

**12.** Cjelovit tekst javnog natječaja objavljen je na internetskoj stranici Javne vatrogasne postrojbe grada Šibenika, [www.jvp-sibenik.hr](http://www.jvp-sibenik.hr) i na oglasnoj ploči Javne vatrogasne postrojbe grada Šibenika te na oglasnoj ploči Grada Šibenika, dana 19. svibnja 2022. godine.

**13.** Javna vatrogasna postrojba grada Šibenika zadržava pravo poništenja ovog natječaja u cijelosti ili djelomično, bez obrazloženja.

KLASA: 372-02/25-01/01

URBROJ: 2182-1-55-01-25-3

Šibenik, 19. svibnja 2025.

**JAVNA VATROGASNA POSTROJBA**

**GRADA ŠIBENIKA**

**ZAPOVJEDNIK**

Volimir Milošević, dipl.ing.sig.

***OBRAZAC 1***

**PONUDITELJ:**

**ADRESA:**

**OIB:**

**KONTAKT TELEFON:**

**E- MAIL:**

**JAVNA VATROGASNA POSTROJBA**

**GRADA ŠIBENIKA**

**Put groblja 2, 22000 Šibenik**

**OIB: 28392388169**

**TROŠKOVNIK**

PONUDA ZA NAJAM DIJELA NEKRETNINE ZA SMJEŠTAJ ELEKTRONIČKE INFRASTRUKTURE I DRUGE POVEZANE OPREME

|  |  |  |  |  |
| --- | --- | --- | --- | --- |
| R.br. | Količina (m²) | **Iznos minimalne početne zakupnine za 1 mjesec** | Ponuđeni iznos zakupnina za 1 mjesec / m² | Ponuđeni iznos zakupnina za 1 mjesec  Ukupno |
| 1. | 50 | **15,26 EUR/m²**  **(bez PDV-a)** | EUR (bez PDV-a)/m²  \_\_\_\_\_\_\_\_\_\_\_\_ | EUR (bez PDV-a)/m²  \_\_\_\_\_\_\_\_\_\_\_\_ |

**UKUPNO (za 36 mjeseci): \_\_\_\_\_\_\_\_\_\_\_\_\_\_\_\_\_\_\_\_\_EUR**

**PDV: \_\_\_\_\_\_\_\_\_\_\_\_\_\_\_\_\_\_\_\_\_EUR**

**SVEUKUPNO (za 36 mjeseci) S PDV-om: \_\_\_\_\_\_\_\_\_\_\_\_\_\_\_\_\_\_\_\_\_EUR**

Troškovnik se odnosi na postavljanje elektroničke komunikacijske infrastrukture i druge povezane opreme iz točki 1. ovog natječaja.

PONUDITELJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime i prezime ovlaštene osobe

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

potpis ovlaštene osobe